पाएं अपने शहर की ताज़ा ख़बरें और फ्री ई-पेपरडाउनलोड करें
बथना के 45 वर्षीय सुरेश प्रसाद की कोरोना से गुरुवार को सदर हॉस्पीटल मौत हो गई। मौत का बाद पूरे बथना गांव में सन्नाटा छाया हुआ है। गांव में कोई भी लोग घर से बाहर नही दिख रहे है। मौत के बारे में जानकारी देते हुए मृतक का पुत्र रवि कुमार ने बताया कि 26 अप्रैल से उन्हें बुखार लग रहा था। जिसका इलाज चल ही रहा था। बुखार ठीक भी हो गया था। परन्तु अचानक 4 मई को सांस लेने में तकलीफ हुई तो डॉक्टर के यहां लेकर गए। जहां चिकित्सकों द्वारा बताया गया कि ऑक्सीजन लेवल गिर कर 43 प्रतिशत हो गया। वही उनकी कोरोना की जांच की गई। जहां रिपोर्ट भी पॉजिटिव आई। जिन्हें बेहतर इलाज के लिए डॉ आशुतोष शरण के यहां ले जाया गया परन्तु बेड खाली नही होने के कारण उन्हें मंगलवार को सदर हॉस्पीटल में भर्ती कराया गया। जहां वे इलाजरत थे। हॉस्पीटल में भर्ती करने के बाद ऑक्सीजन लेवल भी ठीक हो गया था। अच्छा महसूस कर रहे थे। परन्तु गुरुवार अचानक 15 सेकेंड के अंदर उनकी मृत्यु हो गई। अंतिम संस्कार के लिए सदर हॉस्पीटल से मृतक व उनके दो परिजनों के लिए पीपीई कीट दिया गया था। जिसे पहन कर काफी नजदीकी परिवार के लोग ही अंतिम संस्कार में भाग लिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn